F

3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

ผลิตภัณฑ์หลักของกลุ่มบริษัทมีอยู่ 3 ประเภท คือ น้ำมันหล่อลื่น, จาระบี และแบตเตอรี่

น้ำมันหล่อลื่น เป็นสินค้าที่จำเป็นต้องใช้ในการหล่อลื่นเครื่องยนต์ สำหรับรถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด น้ำมันหล่อลื่น มีส่วนประกอบคือ น้ำมันพื้นฐาน
และสารเคมีเพิ่มคุณภาพเพื่อให้มีคุณลักษณะเหมาะสมกับชนิดของเครื่องยนต์และเครื่องจักรที่จะนำไปใช้

ตารางแสดงลักษณะผลิตภัณฑ์ของ น้ำมันหล่อลื่น

+----------------+--------------+----------------+--------------------+
| ชื่อผลิตภัณฑ์       | ลักษณะผลิตภัณฑ์  | ลักษณะการใช้งาน  | คุณสมบัติพิเศษ         |
|                |              |                |                    |
|                | (ขนาดบรรจุ)   |                |                    |
+----------------+--------------+----------------+--------------------+
| 1.             | บรร          | หล่อลื่นระ        | ทนความร้อนได้สูงช่วยท  |
| น้ำม            | จุในภาชนะขนาด | บบเครื่องยนต์และช | ำความสะอาดเครื่องยนต์ |
| ันหล่อลื่นเครื่องยนต์ |              | ่วยระบายความร้อน |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 2. น้ำมันไฮโดรลิค | บรร          | ใช้เป็นตัวกลา     | ป้องกันการสึกหรอและ   |
|                | จุในภาชนะขนาด | งในการส่งถ่ายกำล | มีอายุการใช้งานยาวนาน |
|                |              | ังในระบบไฮโดรลิค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 3. น้ำมันเกียร์    | บรร          | หล่อลื่นระบ       | สามารถรับแรงกดได้สูง  |
|                | จุในภาชนะขนาด | บเฟืองส่งถ่ายกำลัง |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 4. น้ำมันหล่อลื่น   | บรร          | หล่อลื่นเครื่องย    | ในกรณี 2            |
|                | จุในภาชนะขนาด | นต์มอเตอร์ไซด์ชนิด | จังหวะต้องเป็นชนิด     |
| รถจักรยานยนต์    |              | 4 และ 2 จังหวะ  | ลดควันขาวตามมาตรฐาน |
|                | ตั้งแต่ 0.5-200 |                | สมอ.*              |
|                | ลิตร          |                |                    |
+----------------+--------------+----------------+--------------------+
| 5. น้ำมันเบรค    | บรร          | ใช้เป็นตัว        | ทนความร้อนสูง        |
|                | จุในภาชนะขนาด | กลางในการส่งถ่าย | ผสานเข้ากับน้ำได้      |
|                |              | กำลังในระบบเบรค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 6.             | บรร          | น้ำมันหล่อลื่นเครื่อ  | -                  |
| น้ำมันเกรดธรรมดา | จุในภาชนะขนาด | งจักรกลการเกษตร |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+

หมายเหตุ : * สมอ. หมายถึง สำนักงานมาตรฐานผลิตภัณฑ์อุตสาหกรรม
ซึ่งทำหน้าที่เป็นสถาบันมาตรฐานของประเทศไทย
รับผิดชอบการดำเนินการทางด้านมาตรฐานสินค้าและผลิตภัณฑ์ของประเทศ

จาระบี เป็นสารหล่อลื่นกึ่งแข็งกึ่งเหลว ไม่สามารถไหลเทได้ หรือไหลเทได้ยาก
ทนต่อความชื้นความร้อน และแรงกระแทก ซึ่งเหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

ตารางแสดงลักษณะผลิตภัณฑ์ จาระบี

+------------+----------------+---------------------+-----------------+
| ชื่อผลิตภัณฑ์   | ลักษณะผลิตภัณฑ์    | ลักษณะการใช้งาน       | คุณสมบัติพิเศษ      |
|            |                |                     |                 |
|            | (ขนาดบรรจุ)     |                     |                 |
+------------+----------------+---------------------+-----------------+
| 1. จาระบี   | บรรจุเป็นกิโลกรัมห | ใช้กับงานที่มีรอบจัด      | เนื้อ             |
| เกรดสูง     | รือปอนด์ตั้งแต่ขนาด | แรงกดสูงและอุณหภูมิสูง   | จาระบีจะคงสภาพดีอ |
|            | 0.25กก.ขึ้นไป    |                     | ยู่เสมอในขณะใช้งาน |
| ยี่ห้อ เทรน   |                |                     | และทนความร้อนได้ดี |
+------------+----------------+---------------------+-----------------+
| 2. จาระบี   | บรรจุเป็นกิโลกรัมห | สามารถจับติดผิวหน้าโล   | คุณภาพยอดเยี่ยมใน  |
| เกรดธรรมดา | รือปอนด์ตั้งแต่ขนาด | หะได้ดีในขณะที่เคลื่อนไหว | การป้องกันน้ำชะล้าง |
|            | 0.25กก.ขึ้นไป    | เพื่อป้องกันการสึกหรอ    | แ               |
| ยี่ห้อ จระเข้  |                |                     | ละเกาะติดโลหะได้ดี |
+------------+----------------+---------------------+-----------------+

แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
ซึ่งส่วนใหญ่จะนำไปใช้ประโยชน์กับยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์ และจ่ายไฟให้กับอุปกรณ์ไฟฟ้าต่างๆ

แบตเตอรี่ถือเป็นชิ้นส่วนประกอบสำคัญสำหรับรถยนต์ที่ใช้เก็บ และจ่ายกระแสไฟฟ้า
โดยจะจ่ายกระแสไฟฟ้าให้กับเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

ตารางแสดงลักษณะผลิตภัณฑ์ แบตเตอรี่

  ------------- -------------------------------------------------------- ---------------------------------------- ---------------------------------
  ชื่อผลิตภัณฑ์      ลักษณะผลิตภัณฑ์                                              ลักษณะการใช้งาน                            คุณสมบัติพิเศษ

  แบตเตอรี่ รถยนต์ รูปทรงสี่เหลี่ยมซึ่งมีหลายขนาดขึ้นอยู่กับความต้องการจำนวนแอมป์ของลูกค้า   ติดตั้งในเครื่องยนต์ทำหน้าที่จ่ายไฟและเก็บสำรองไฟ   ติดตั้งใช้งานได้ทันที,ไฟแรง, ทนทาน
                                                                                                                  และมีอายุการใช้งานนานรับประกันลูกค้าถึง
                                                                                                                  18 เดือน
  ------------- -------------------------------------------------------- ---------------------------------------- ---------------------------------

ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
สำหรับในฤดูฝนแม้จะมีผลกระทบต่อปริมาณการใช้เพราะการคมนาคมที่ลำบากขึ้น
และภาวะการก่อสร้างชะลอตัว
แต่ในขณะเดียวกันเครื่องยนต์ที่ใช้ในภาคเกษตรกรรมจะมีความจำเป็นที่จะใช้เพิ่มขึ้น

ส่วนผลิตภัณฑ์แบตเตอรี่เป็นสินค้าที่มีอายุการใช้งานของตัวผลิตภัณฑ์เอง
ไม่มีผลกระทบจากฤดูกาลแต่อย่างใด

การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

  2. การตลาดและภาวะการแข่งขัน

2.1 นโยบายและลักษณะการตลาดของผลิตภัณฑ์

บริษัทสามารถยืนหยัดอยู่ได้พร้อมกับชื่อเสียงที่ดีมาตลอด 47 ปี
ทั้งนี้เพราะบริษัทได้ให้ความสำคัญต่อความพึงพอใจของลูกค้าเป็นหลัก
จึงเน้นการทำงานในเรื่องของคุณภาพของสินค้าและบริการที่ดี
จนเป็นที่เชื่อถือทั้งจากลูกค้าในประเทศและต่างประเทศ

กลยุทธ์การแข่งขัน ที่บริษัทให้ความสำคัญอย่างสม่ำเสมอ คือ

1.  ความทันสมัยและความหลากหลาย
    เน้นพัฒนาสินค้าให้ทันสมัยก้าวตามเทคโนโลยี่ใหม่ๆและมีชนิดที่หลากหลายเพื่อสนองความต้องการของลูกค้าทุกระดับทั้งในและต่างประเทศที่แตกต่างกัน
    ทั้งลูกค้าทั่วไป ลูกค้า OEM และลูกค้าที่มีคำสั่งซื้อแบบเฉพาะเจาะจง

2.  มาตรฐานและคุณภาพ กลุ่มบริษัทลงทุนในเครื่องจักรที่มีเทคโนโลยี่ใหม่ๆ เครื่องมือแลบฯ
    และเครื่องมือตรวจสอบคุณภาพที่ทันสมัย
    เพื่อผลิตสินค้าที่ผ่านการตรวจสอบคุณภาพอย่างมีมาตรฐาน
    อีกทั้งบริษัทมีการรับประกันคุณภาพของสินค้ารวมถึงความเสียหายของสินค้าก่อนถึงมือลูกค้าเพื่อให้เกิดความพึงพอใจสูงสุดต่อลูกค้าเป็นสำคัญ

3.  การให้บริการลูกค้า บริษัทให้ความสำคัญในเรื่องความสะดวก
    และความรวดเร็วในการติดต่อและการให้บริการ
    รวมถึงการให้ข้อมูลข่าวสารที่เป็นประโยชน์กับลูกค้าทั้งในประเทศและต่างประเทศ
    สำหรับลูกค้าในประเทศบริษัทมีพนักงานขายซึ่งผ่านการฝึกอบรมเป็นอย่างดีพร้อมที่จะให้บริการอยู่ทั่วประเทศ
    ซึ่งจะติดต่อให้คำปรึกษาและบริการกับลูกค้าได้โดยตรง
    ลูกค้าจึงมีความเชื่อมั่นในผลิตภัณฑ์ของบริษัทเป็นอย่างดี

4.  ความรวดเร็วของข้อมูล เพื่อการตัดสินใจ บริษัทมีระบบคอมพิวเตอร์และโปรแกมประมวลผล
    ”SAP” ที่ทันสมัยเพื่อให้ข้อมูลและเอกสารระหว่าง สำนักงานใหญ่ ฝ่ายขาย คลังสินค้า และ
    โรงงานบริษัทย่อยผู้ผลิต เป็นระบบ Online ถึงกันแบบครบวงจร จึงทำให้ การขาย
    การบริการ การผลิต และการจัดส่งสินค้าไปถึงลูกค้าได้อย่างรวดเร็วและมีประสิทธิภาพ

5.  การวิจัยและพัฒนาตลาด ผู้แทนของบริษัทถูกกำหนดให้พบปะลูกค้าอย่างสม่ำเสมอ
    เพื่อสอบถามถึงภาวะตลาด, ปัญหาที่เกิดขึ้น และเพื่อเพิ่มความสัมพันธ์ระหว่างบริษัทกับลูกค้า
    อีกทั้งทำให้บริษัทรับทราบข้อมูลหรือการแข่งขันที่เกิดขึ้นในตลาดอย่างแท้จริงและรวดเร็ว
    และนำข้อมูลมาพิจารณาปรับปรุงสินค้าและบริการให้ทันต่อเหตุการณ์ได้อย่างมีประสิทธิภาพ

6.  ราคาจำหน่าย
    บริษัทมีนโยบายกำหนดราคาจำหน่ายให้สามารถแข่งขันกับคู่แข่งที่อยู่ในตลาดระดับเดียวกัน
    โดยคำนึงถึงคุณภาพของสินค้าด้วย
    โดยบริษัทจะพยายามลดขั้นตอนในการขายสินค้าเพื่อให้สินค้าถึงมือลูกค้าในต้นทุนที่ต่ำและรวดเร็วกว่า
    รวมทั้งมีการให้ส่วนลดแก่ลูกค้าที่ซื้อในปริมาณมากๆ หรือ ลูกค้าที่ชำระค่าสินค้าเป็นเงินสด
    ส่วนการกำหนดราคาสำหรับตลาดต่างประเทศบริษัทมีนโยบายหลีกเลี่ยงการแข่งขันทางด้านราคา
    โดยจะให้ความสำคัญต่อคุณภาพของสินค้า
    และการวางระดับสินค้าให้เป็นสินค้าระดับสูงและเป็นที่ยอมรับของลูกค้าเป็นสำคัญ
    กลุ่มบริษัทมีนโยบายกำหนดราคา โดยพิจารณาจากต้นทุนของสินค้า ที่ผลิตจากบริษัทในเครือ
    ซึ่งจะมีการกำหนดอัตรากำไรขั้นต้นในการจำหน่ายสินค้าทั้ง 3 ชนิดไว้
    ประกอบกับติดตามภาวะการแข่งขันทางด้านราคาและคุณภาพของตลาดอย่างใกล้ชิดเพื่อนำข้อมูลมาใช้ประกอบในการกำหนดราคา

7.  การส่งเสริมการขาย บริษัทมีการโฆษณา ประชาสัมพันธ์ผ่านสื่อต่างๆ เช่น แผ่นพับ แผ่นป้าย
    โทรทัศน์ วิทยุ หนังสือพิมพ์ วารสารต่างๆ และการสนับสนุน (Sponsor) ในรายการกีฬา
    เช่น รายการมวยชิงแชมป์โลก, รายการมวยไทย เป็นต้น
    เพื่อให้ชื่อสินค้าได้เข้าถึงกลุ่มลูกค้าเป้าหมายได้มากยิ่งขึ้น
    และเพื่อกระตุ้นและสร้างความทรงจำให้เกิดการยึดติดต่อยี่ห้อสินค้า (Brand Royalty)
    ของบริษัทอย่างสม่ำเสมอด้วย นอกจากนี้ บริษัทยังมีสิ่งจูงใจให้กับทั้งพนักงานขายของบริษัท
    ลูกค้า และผู้บริโภค เช่น

  พนักงานขาย สนับสนุนค่าใช้จ่ายในการเดินทางไปสู่ตลาด คอมมิชชั่น
  และเงินรางวัลพิเศษเพื่อเป็นการจูงใจให้สามารถขายได้ตามเป้าหมายที่บริษัทตั้งไว้

  ลูกค้าร้านค้าส่งหรือค้าปลีกจะได้รับของสมนาคุณ หรือส่วนลดพิเศษ
  ในกรณีที่สั่งซื้อสินค้าได้ตามเป้าหมายในช่วงที่บริษัทจัดส่งเสริมการขาย

  ผู้บริโภคหรือผู้ใช้ จะได้รับของแถมที่ติดไปคู่กับตัวสินค้า เช่น ผงซักฟอก สบู่ ไฟแช็ค
  ไฟฉายและเสื้อยืด เป็นต้น

ในปี 2548 บริษัทมีค่าใช้จ่ายเกี่ยวกับการขายและการส่งเสริมการขายดังกล่าวข้างต้น รวม 41.29
ล้านบาท เพิ่มขึ้น 5.99 ล้านบาทจากปี 2547

ลักษณะลูกค้าและความสัมพันธ์กับลูกค้า

ปัจจุบันลูกค้าของบริษัท มีจำนวนมากกว่า 6,000 ราย
ซึ่งประกอบด้วยลูกค้าเก่าแก่ที่มีการติดต่อซื้อขายกันมาเป็นเวลานาน และลูกค้าใหม่
กอปรกับบริษัทมีนโยบายในการควบคุมสินเชื่ออย่างมีประสิทธิภาพ
โดยการตรวจข้อมูลของลูกค้าก่อนที่จะพิจารณาขาย
จึงทำให้บริษัทสามารถบริหารด้านการเงินได้อย่างมีประสิทธิภาพ มีอัตราหนี้เสียที่ต่ำมาก

ลักษณะลูกค้าของบริษัท แบ่งได้ 2 ประเภทใหญ่ๆ ดังนี้

1. ลูกค้าที่นำผลิตภัณฑ์ไปจำหน่ายต่อให้กับผู้บริโภค เช่น อู่ซ่อมรถ, ร้านขายอะไหล่รถยนต์หรือรถไถ
และร้านจำหน่ายอุปกรณ์ก่อสร้าง เป็นต้น รวมถึงลูกค้าประเทศตามแนวชายแดนด้วย
ลูกค้าในกลุ่มนี้เป็นลูกค้าที่สำคัญต่อบริษัทนับตั้งแต่เริ่มก่อตั้งบริษัท
โดยส่วนใหญ่มีการสั่งซื้อในปริมาณมาก และบ่อยครั้ง

2. ลูกค้าที่นำผลิตภัณฑ์ไปเป็นส่วนหนึ่งของการประกอบธุรกิจ เช่น โรงงานอุตสาหกรรม,
บริษัทรถทัวร์, รถประจำทาง และสหกรณ์แท็กซี่ เป็นต้น

ลูกค้าที่สำคัญ

บริษัทให้ความสำคัญกับลูกค้าทุกรายเท่าเทียมกัน
ในปัจจุบันบริษัทไม่มีลูกค้ารายหนึ่งรายใดที่มียอดการจำหน่ายมากกว่าร้อยละ 10
ของยอดการจำหน่ายรวม
เป็นผลให้บริษัทไม่มีความเสี่ยงจากการสูญเสียลูกค้ารายสำคัญรายใดรายหนึ่งไป

กลุ่มลูกค้าเป้าหมาย

กลุ่มบริษัทมีนโยบายกลุ่มลูกค้าเป้าหมาย ดังนี้

1.  ร้านค้าปลีก, ศูนย์บริการเปลี่ยนถ่ายผลิตภัณฑ์, ศูนย์บริการรถยนต์,
    ร้านซ่อมและบริการระบบไฟรถยนต์

2.  ร้านค้าส่ง ที่จำหน่ายผลิตภัณฑ์หล่อลื่น และร้านค้าส่งแบตเตอรี่
    โดยลูกค้าดังกล่าวจะกระจายสินค้าสู่ร้านค้าย่อย และร้านจำหน่ายอะไหล่

3.  ลูกค้าประเทศชายแดน เช่น ลาว, เขมร และพม่า เป็นต้น

4.  ผู้บริโภครายใหญ่ที่ประกอบธุรกิจ โรงงานอุตสาหกรรม โรงงานประกอบรถยนต์ กิจการขนส่ง
    กิจการรถโดยสาร งานโยธา การประมง และ การทำเหมืองแร่ ที่ต้องใช้ผลิตภัณฑ์หล่อลื่น
    และแบตเตอรี่

5.  ลูกค้าต่างประเทศ

6.  ลูกค้า OEM (Original Equipment Manufacturing)

7.  กลุ่มร้านค้าสะดวกซื้อ ซึ่งเป็นเป้าหมายอนาคต โดยเน้นที่สินค้าแบตเตอรี่
    ซึ่งพัฒนาเป็นรุ่นเติมกรดพร้อมใช้ได้ทันทีเพื่อทางเลือกที่สะดวกกว่าของลูกค้าผู้ใช้รถ

การจำหน่ายและช่องทางการจำหน่าย

1.  ลูกค้าในประเทศและประเทศชายแดนจากประสบการณ์ 47 ปีในการค้าที่ผ่านมา
    ทำให้บริษัทเห็นความสำคัญอย่างยิ่งในการฝึกอบรมพนักงานขายให้มีความเข้าใจอย่างลึกซึ้งในลักษณะของผลิตภัณฑ์
    ตลอดจนความต้องการของลูกค้า ด้วยเหตุนี้นโยบายหลักอีกอย่างหนึ่งที่สำคัญคือ
    บริษัทต้องมีทีมขายทั้งส่วนขายกรุงเทพฯ และส่วยขายต่างจังหวัด
    ที่มีประสิทธิภาพครอบคลุมทั่วประเทศและประเทศชายแดน
    โดยจะคอยให้บริการและทำการติดต่อกับลูกค้าโดยตรง ทั้งรูปแบบขายเครดิต (Credit
    Sale) และขายโดยให้ส่วนลดเงินสด

2.  ลูกค้าต่างประเทศ มีช่องทางการจัดจำหน่ายดังนี้

  2.1 ลูกค้าที่ติดต่อกันมานาน

  2.2 ลูกค้าที่ผ่านการแนะนำจากนายหน้าของบริษัทในเครือ

  2.3 ลูกค้าติดตอมาเองโดยตรง

  2.4 ข้อมูลใน Web site ของกระทรวงพาณิชย์ ซึ่งมีหน่วยงาน special Task

  Force หรือหน่วยปฏิบัติการพิเศษเพื่อเพิ่มประสิทธิภาพการเจาะขยายตลาด

  ส่งออกให้ครอบคลุมพื้นที่ทั่วโลกอย่างรวดเร็วโดยเฉพาะตลาดจีน-อินเดีย-

  ตะวันออกกลาง-รัสเซีย-แอฟริกา และอเมริกาใต้ เป็นต้น

สัดส่วนการจำหน่ายในประเทศและต่างประเทศ

  ----------------- ---------- --------- ---------- --------- ----------- ---------
                    ปี2546      %         ปี2547      %         ปี2548       %

  ยอดขายในประเทศ    1,509.61   64.53%    1,573.18   60.40%    1,584.58    61.88%

  ยอดขายต่างประเทศ   829.74     35.47%    1,031.59   39.60%    976.35      38.12%

  ยอดขายรวม         2,339.35   100.00%   2,604.77   100.00%   2,560.93    100.00%
  ----------------- ---------- --------- ---------- --------- ----------- ---------

กลุ่มลูกค้าในตลาดต่างประเทศ

ลูกค้าต่างประเทศของกลุ่มบริษัท สำหรับสินค้าน้ำมันและจาระบี จะเป็นประเทศในเขตเอเซีย
เป็นหลัก ส่วนสินค้าแบตเตอรี่ ลูกค้าที่มียอดขายมากจะเป็นประเทศในเขต ยุโรป อัฟริกา
ตะวันออกกลาง เอเชีย และ โอเซี่ยนเนีย ตามลำดับ โดยส่วนใหญ่จะเป็นผู้ค้าส่งในประเทศนั้นๆ

การที่ต่างประเทศยังซื้อสินค้า ทั้ง 3 ชนิดจากประเทศไทย โดยเฉพาะแบตเตอรี่
เนื่องจากสินค้าที่ผลิตในต่างประเทศมีต้นทุนและราคาที่สูงกว่า
ในปัจจุบันบริษัทมีกำลังการผลิตน้ำมันหล่อลื่นและจาระบีที่สามารถรองรับตลาดทั้งในและต่างประเทศได้อย่างเพียงพอ
และสำหรับแบตเตอรี่ ตั้งแต่ปี 2546เป็นต้นมา
บริษัทเริ่มนำเทคโนโลยี่ใหม่ๆมาปรับปรุงการผลิตให้มีประสิทธิภาพเพิ่มขึ้น
โดยมีเป้าหมายที่จะขยายกลุ่มลูกค้าเป้าหมายไปสู่ตลาดต่างประเทศให้มากขึ้น

2.2 ภาวะการแข่งขัน

1. ภาวะอุตสาหกรรมและการแข่งขันของน้ำมันหล่อลื่น

กลุ่มบริษัทเป็นหนึ่งในผู้ผลิตน้ำมันหล่อลื่นที่ใช้กับเครื่องยนต์ทุกประเภท
แต่อุตสาหกรรมน้ำมันของประเทศไทยมีการแข่งขันสูง
เนื่องจากบริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเอง
ยังคงครองตลาดน้ำมันหล่อลื่นสำหรับรถยนต์ภายในสถานีบริการน้ำมัน ทำให้ผู้ค้าน้ำมันหล่อลื่นรายอื่นๆ
ต้องปรับกลยุทธ์เน้นเจาะตลาดในส่วนนอกสถานีบริการน้ำมัน คือ
การขายตรงโดยผ่านศูนย์บริการของตนเอง, ตัวแทนจำหน่าย และร้านจำหน่ายน้ำมันหล่อลื่นทั่วไป
รวมถึงการรับจ้างผลิต กลุ่มบริษัทก็จัดว่าอยู่ในลักษณะดังกล่าว
การแข่งขันจึงค่อนข้างรุนแรงโดยมุ่งแข่งขันในด้านคุณภาพและราคา
ดังนั้นผู้ค้าน้ำมันหล่อลื่นจึงต้องพัฒนาผลิตภัณฑ์สูตรใหม่ที่มีคุณภาพออกสู่ตลาดอย่างต่อเนื่อง
เพื่อแย่งชิงตลาด รวมไปถึงการพัฒนาบรรจุภัณฑ์เพื่อสร้างความแปลกใหม่สะดุดตาผู้บริโภค,
การจัดแผนงานส่งเสริมการขายเพื่อกระตุ้นยอดขายอย่างต่อเนื่อง, การโฆษณาประชาสัมพันธ์
รวมทั้งการจัดหรือให้การสนับสนุนกิจกรรม และกีฬาประเภทต่างๆ เช่น การแข่งขันชกมวย
และการแข่งรถ เพื่อใช้สนามแข่งสร้างชื่อให้แก่ผลิตภัณฑ์ของตน

2. ภาวะอุตสาหกรรมและการแข่งขันของจาระบี

อุตสาหกรรมของจาระบีจะขยายตัวตามการเจริญเติบโตของภาคอุตสาหกรรมการผลิต
และปริมาณการใช้ยานยนต์ทั้งในส่วนของรถยนต์, รถบรรทุก, รถแทรกเตอร์, รถยก, รถเครน
และรถจักรยานยนต์ เนื่องมาจากจาระบีเป็นสิ่งจำเป็นต่อระบบการทำงานของเครื่องยนต์,
เครื่องจักรกล หรือ ยานยนต์ที่ใช้ในด้านคมนาคมขนส่ง
ดังนั้นตลาดจาระบีจึงมีอัตราความต้องการใช้ที่ค่อนข้างแน่นอน
และเพิ่มมากขึ้นตามอัตราการเติบโตของภาคอุตสาหกรรมการผลิตต่างๆ

กลุ่มบริษัทถือได้ว่าเป็น 1 ใน 5 บริษัทผู้ผลิตจาระบีรายใหญ่ที่สุดของประเทศไทย
ดังนั้นคู่แข่งที่มีกำลังการผลิตใกล้เคียงกับบริษัทจะประกอบไปด้วย เชลล์, เอสโซ่ และคาลเท็กซ์
โดยคู่แข่งทั้ง 3 บริษัทมีช่องทางการจำหน่ายที่สำคัญคือ สถานีบริการน้ำมันแต่ละยี่ห้อของตัวเอง
กลุ่มบริษัทจึงมีช่องทางการจำหน่ายที่สำคัญคือตลาดนอกสถานีบริการน้ำมัน และการรับจ้างผลิต

3. ภาวะอุตสาหกรรมและการแข่งขันของแบตเตอรี่รถยนต์

ตลาดของแบตเตอรี่รถยนต์มี 2 ส่วน คือ ตลาดรถใหม่ (Original Equipment Market-OEM)
และตลาดชิ้นส่วนทดแทน (Replacement Equipment Market-REM)
เนื่องจากแบตเตอรี่จะมีอายุการใช้งานเพียง 2 ปีเทียบกับตัวรถที่มีอายุ 5 – 8 ปี
ดังนั้นตลาดชิ้นส่วนทดแทนจะมีสัดส่วนที่มากกว่าตลาดรถใหม่อยู่ค่อนข้างมาก
ตลาดรถใหม่เป็นตลาดที่มีการแข่งขันสูง เนื่องจากมีผู้ประกอบรถยนต์ในประเทศเพียง 14 ราย
และอีก 3 รายในกลุ่มบิ๊กทรี
ดังนั้นผู้ผลิตและจำหน่ายแบตเตอรี่จึงได้มีการเข้าไปแข่งขันในตลาดทดแทนกันมากขึ้น
เนื่องจากง่ายต่อการขยายตลาด โดยอาศัยตัวแทนจำหน่ายในการกระจายสินค้าไปยังพื้นที่ต่างๆ
นอกจากนี้ยังมีการใช้กลยุทธ์ทางด้านราคา
การพัฒนาคุณภาพให้มีประสิทธิภาพในการใช้งานสูงขึ้นและเป็นที่ต้องการของผู้บริโภคมากยิ่งขึ้น
และการโฆษณาประชาสัมพันธ์ตามสื่อต่างๆ เพื่อให้ผู้บริโภคคุ้นเคยกับผลิตภัณฑ์ควบคู่กันไปด้วย

สถานภาพและศักยภาพในการแข่งขัน

1. น้ำมันหล่อลื่น กลุ่มบริษัทมีความสามารถในการผลิตน้ำมันหล่อลื่นที่มีคุณภาพตามมาตรฐาน API
ที่สูงขึ้นทันต่อวิวัฒนาการของโลกปัจจุบัน รวมทั้งมีแผนกผลิตภาชนะบรรจุเอง
ทำให้บริษัทอยู่ในฐานะที่พร้อมสำหรับการแข่งขันในตลาดน้ำมันหล่อลื่นทั้งด้านคุณภาพและราคา

2. จาระบี
กลุ่มบริษัทครองส่วนแบ่งตลาดในประเทศและประเทศชายแดนได้ในสัดส่วนที่ค่อนข้างสูงตลอดหลายปีที่ผ่านมาจนถึงปัจจุบัน
เนื่องจากกลยุทธ์การจัดจำหน่ายที่เน้นช่องทางจำหน่ายลูกค้าประเภท ศูนย์บริการของตัวเอง,
ตัวแทนจำหน่าย และร้านค้าทั่วไป โดยเฉพาะอย่างยิ่งลูกค้าที่อยู่ในพื้นที่ต่างจังหวัด
ที่มีปั้มน้ำมันบริการน้อย

3. แบตเตอรี่
บริษัทอยู่ในช่วงปรับปรุงเทคนิคการผลิตเพื่อก้าวสู่แบตเตอรี่แบบเติมกรดพร้อมใช้แทนแบตเตอรี่รอเติมกรด
ซึ่งเป็นที่นิยมของตลาดต่างประเทศมาก
อีกทั้งมีการปรับเปลี่ยนคุณภาพของตะกั่วที่ใช้โดยหันมาใช้ตะกั่วแคลเซี่ยมแทนตะกั่วพลวงในอดีตเพราะจะให้แรงไฟที่สูงกว่า
บริษัทได้ทำการวิจัยและจัดส่งตัวอย่างผลิตภัณฑ์ใหม่ไปให้ลูกค้ายุโรปจนได้รับการทดสอบและเป็นที่ยอมรับของลูกค้าแล้ว
ในปี 2548 บริษัทเปิดตัวแบตฯรุ่น Wet Charge คือแบตฯเติมกรดแล้วพร้อมใช้ได้ทันที
ให้เป็นทางเลือกใหม่ที่สะดวกเวลาสำหรับทั้งตลาดแบตเตอรี่ในประเทศและต่างประเทศ

ข้อได้เปรียบและข้อเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1. ด้านการตลาด
บริษัทมีการปรับเปลี่ยนกลยุทธ์ทางการตลาดอย่าสม่ำเสมอให้ตรงกับความต้องการของลูกค้าได้ดี
และทันต่อสถานการณ์ เพราะสืบเนื่องจากการที่บริษัทดำเนินงานมานานถึง 47 ปี
จึงมีประสบการ์ณในการใช้กลยุทธ์ทางการตลาดที่เข้าถึงผู้บริโภคเป็นอย่างดี
อีกทั้งบริษัทมีงบประมาณการโฆษณา
และประชาสัมพันธ์อย่างสม่ำเสมอเพื่อให้ลูกค้ารับรู้ถึงตัวผลิตภัณฑ์ใหม่ๆอย่างทั่วถึง

2. ด้านสินเชื่อ บริษัทมีนโยบายการให้สินเชื่อที่มีประสิทธิภาพและทันสมัย
มีความยืดหยุ่นกับลูกค้าในระดับต่างๆ ซึ่งสร้างความมั่นใจให้กับบริษัทในการเรียกเก็บหนี้ได้

3. ด้านการผลิต บริษัทมีการปรับปรุงพัฒนาผลิตภัณฑ์ และเทคโนโลยี่ในการผลิตอย่างต่อเนื่อง
ให้สามารถผลิตสินค้ามากแบบในเวลาสั้น เพื่อให้ทันกับความต้องการที่หลากหลายของลูกค้าทุกระดับ
ให้ทันกับความก้าวหน้าของเทคโนโลยีของโลกปัจจุบันซึ่งเน้นการมีคุณภาพคุ้มกับราคาที่สามารถมัดใจลูกค้าให้เกิดความมั่นใจเชื่อถือในตัวผลิตภัณฑ์ของบริษัทแบบยั่งยืน

4. ด้านบุคลากร บริษัทมีพนักงานขายมากพอกับการควบคุมพื้นที่ทุกจังหวัดในประเทศ
ซึ่งมีประสบการณ์ และปฏิบัติงานกับทางบริษัทมาเป็นเวลานาน
ทำให้มีความใกล้ชิดกับลูกค้าสามารถติดต่อให้คำปรึกษา
และบริการกับลูกค้าได้โดยตรงอย่างสม่ำเสมอ

ข้อเสียเปรียบ

ด้านช่องทางการจัดจำหน่ายเฉพาะผลิตภัณฑ์น้ำมันหล่อลื่น
เนื่องจากบริษัทไม่มีสถานีบริการน้ำมันเป็นของตนเอง
จึงทำให้มีช่องการจัดจำหน่ายที่แคบกว่าคู่แข่งขันบางรายที่มีสถานบริการน้ำมันเป็นของตนเองด้วย

3. การจัดหาผลิตภัณฑ์

3.1 ลักษณะการจัดให้ได้มาซึ่งผลิตภัณฑ์

1. การผลิตและกำลังการผลิต

  บริษัท สยามภัณฑ์กรุ๊ป จำกัด (มหาชน) ซึ่งเป็นบริษัทแม่ ไม่ได้ทำการผลิตสินค้าเอง
  แต่บริษัทได้ทำการซื้อสินค้าทั้งหมดจากผู้ผลิตซึ่งเป็นบริษัทย่อย ได้แก่

  บริษัท พรีเมีย ลูบริแค้นท์ จำกัด ผู้ผลิตน้ำมันหล่อลื่น ตั้งอยู่เลขที่ 28/13 หมู่ 3 ซอยใจเอื้อ
  ต.บางขะแยง อ.เมือง จ.ปทุมธานี มีกำลังการผลิตเต็มที่ เท่ากับ 54.0 ล้านลิตรต่อปี

  บริษัท สยามลูบริแค้นท์อินดัสทรี่ จำกัด ผู้ผลิตจาระบี ตั้งอยู่เลขที่ 28/8 หมู่ 3 ซอยใจเอื้อ
  ต.บางขะแยง อ.เมือง จ.ปทุมธานี มีกำลังการผลิตเต็มที่ สำหรับจาระบี เกรดสูง เท่ากับ
  17.39 ล้านกิโลกรัมต่อปี และจาระบี เกรดธรรมดา เท่ากับ 19.87 ล้านกิโลกรัมต่อปี

  บริษัท สยามแบตเตอรี่อินดัสทรี่ จำกัด ผู้ผลิตแบตเตอรี่ ตั้งอยู่เลขที่ 28/7 หมู่ 3 ซอยใจเอื้อ
  ต.บางขะแยง อ. เมือง จ.ปทุมธานี มีกำลังการผลิตเต็มที่ เท่ากับ 840,000 ลูกต่อปี

  โดยมีนโยบายการผลิต ที่เน้นคุณภาพต้องได้มาตรฐาน และ
  สนองตอบความพึงพอใจของลูกค้าเป็นสำคัญ

 

 2. การจัดหาวัตถุดิบหลัก

  น้ำมันพื้นฐาน (ฺBase Oil) ปัจจุบันส่วนใหญ่สั่งซื้อจากแหล่งผลิตภายในประเทศ คือ บริษัท
  ไทยลู้บเบส จำกัด (มหาชน) และนำเข้าจากต่างประเทศ

  สารเพิ่มคุณภาพ (Additive) แหล่งผลิตที่สำคัญ : บริษัทผลิตวัสดุเคมีภัณฑ์ (Chemical
  House) ในระดับนานาชาติโดยบริษัทจัดซื้อทั้งโดยวิธีนำเข้าและซื้อผ่านตัวแทนในประเทศ

  ตะกั่ว ประกอบด้วยตะกั่วผสม “อัลลอย” ซึ่งส่วนใหญ่เป็นตะกั่วผสมพลวงโดยซื้อจาก
  บจก.เบอร์กโซ่เมตัลส์ (ไทย) ภายในประเทศ ส่วนตะกั่วผสมแคลเซี่ยม และ
  ตะกั่วคุณภาพสูงหรือตะกั่วบริสุทธิ์ ปัจจุบันสั่งซื้อจากต่างประเทศ

  เปลือกหม้อพลาสติก 70 % สั่งซื้อจากภายในประเทศที่บริษัท ศรีไทยซุปเปอร์แวร์ จำกัด
  (มหาชน) โดยบริษัทจัดหาเนื้อพลาสติกให้ และนำเข้าจากต่างประเทศ 30%

3.  ผู้จำหน่ายวัตถุดิบรายใหญ่ (มียอดซื้อมากกว่าร้อยละ 10 ของยอดซื้อตามงบการเงินรวม)

+------------------------+-------+---------+--------+-------+------+
| ชื่อผู้จำหน่ายวัตถุดิบ         | ป     | ชนิดสินค้า | ร      | ระ    | %    |
|                        | ระเทศ |         | ะดับคุณภ | ยะเวล | ย    |
|                        |       |         | าพสินค้า | าที่เป็น | อดซื้อ |
|                        |       |         |        | คู่ค้ากัน |      |
|                        |       |         |        |       | ปี    |
|                        |       |         |        |       | 2548 |
+------------------------+-------+---------+--------+-------+------+
| บมจ. ไทยลู้บเบส          | ไทย   | น้ำ      | ดีมาก   | 10 ปี  | 3    |
|                        |       | มันพื้นฐาน |        |       | 6.37 |
+------------------------+-------+---------+--------+-------+------+
| CHESTERFIELD           | U     | สารเ    | ดีมาก   | ม     | 9.33 |
| INTERNATIONAL, INC.    | .S.A. | พิ่มคุณภาพ |        | ากกว่า |      |
|                        |       |         |        | 10 ปี  |      |
+------------------------+-------+---------+--------+-------+------+

แต่อย่างไรก็ตาม การสูญเสียผู้จำหน่ายวัตถุดิบตามรายชื่อข้างต้นไม่ส่งผลกระทบต่อบริษัท
เนื่องจากทางบริษัทยังสามารถจัดหาวัตถุดิบได้จากผู้จำหน่ายในประเทศรายอื่น
และผู้จำหน่ายจากต่างประเทศ

  สำหรับปี 2548 มีสัดส่วนการซื้อวัตถุดิบหลัก ดังนี้

  ---------------------- -------------- --------- -------------- ----------
  วัตถุดิบหลัก               น้ำมันพื้นฐาน      สัดส่วน     ตะกั่ว           สัดส่วน

  ซื้อในประเทศ (ล้านบาท)    701.26         89.38 %   73.16          17.54 %

  ซื้อต่างประเทศ(ล้านบาท)    83.31          10.62 %   343.92         82.46 %

  รวม                    784.57         100.00 %  417.08         100.00 %
  ---------------------- -------------- --------- -------------- ----------

  3.2 กระบวนการผลิต และการกำจัดวัตถุดิบเหลือใช้

กระบวนการผลิตแบตเตอรี่ เป็นระบบปิด (Closed Loop)
ทำให้มีปัญหาต่อสภาพสิ่งแวดล้อมบริเวณโรงงานและรอบนอกน้อยมาก
สำหรับกระบวนการผลิตน้ำมันหล่อลื่น และจาระบี
ขั้นตอนการผลิตอยู่ภายในท่อส่งหรือภาชนะปิดตลอดกระบวนการ
และมีของเสียจากกระบวนการน้อยมาก

สำหรับของเสีย และวัสดุเหลือใช้ จากการผลิต โรงงานผลิตทั้ง 3 แห่ง
ได้จัดให้มีบ่อสำหรับบำบัดน้ำเสีย
และมีการจัดจ้างผู้ประกอบการภายนอกในการทำลายของเสียให้ถูกต้องตามระเบียบของกรมโรงงานอุตสาหกรรม
ตามประกาศกระทรวงอุตสาหกรรมฉบับที่ 1 และ ฉบับที่ 6

4. งานที่ยังไม่ได้ส่งมอบ

- ไม่มี –